Мәтәл

Мәтәл () — Рәсәй Федерацияһы Силәбе өлкәһенең Арғаяш районындағы ауыл. Ҡамышлы ауыл биләмәһе составына инә.

 Географик урынлашыуы 
Үҙәнйылға (Мейәстең һул ҡушылдығы) буйында урынлашҡан.

 Тарихы 
Мәтәл (Бохара) — әйле башҡорттарының ауылы. Тәүге тапҡыр 1776 йылда телгә алына. Ырымбур губернаһы Силәбе өйәҙе Әйле улусы составында була. Башҡортостанда идара итеүҙең кантон системаһы осоронда 5-се башҡорт кантонының 6-сы йортона керә.

Революциянан һуң Башҡортостан автономияһының (1919 йылдан һуң Башҡортостан АССР-ының) Арғаяш кантоны составына керә. 1930 йылдан — Башҡортостан АССР-ы Арғаяш районы, 1934 йылда Урал өлкәһе Арғаяш милли округы составына бирелә, шул уҡ йылдың көҙөнән — Силәбе өлкәһе Арғаяш районы составында.

 Халҡы 
  1795  1834  1866  1900  1916  1920 217  300  364  448  675  562

2002 йылғы бөтә Рәсәй халыҡ иҫәбен алыу мәғлүмәттәре буйынса ауылда башлыса башҡорттар (96 %) йәшәйБаза данных переписи 2002 года.

 Билдәле шәхестәр 
 Зәйнуллина Гәүһәр Динмөхәмәт ҡыҙы (1935) — телсе ғалим. Филология фәндәре кандидаты.
 Зәйнуллина Лилиә Марат ҡыҙы (1960—2016) — тел белгесе, филология фәндәре докторы (2005), профессор.
 Ихсанов Зәйнулла Әмин улы (1906—1997) — физиолог, медицина фәндәре докторы (1958), профессор (1964).
 Ҡуҙыев Рамаҙан Усман улы (1906—1981) — тарихсы. Тарих фәндәре кандидаты.
 Талхина Динә Азат ҡыҙы (1952—2007) — башҡорт шағиры.
 Хафизов Динмөхәмәт Сәмәхужа улы (1883—1966) — педагог, РСФСР мәктәбенең атҡаҙанған уҡытыусыһы.
 Хафизова Мәрхәбә Динмөхәмәт ҡыҙы (1909—?) — Башҡортостан Республикаһында ҡатын-ҡыҙҙарҙан беренсе хирург.
 Әбдиев Әхмәтйән Әбделғәлләм улы — табип. Башҡорттарҙан тәүге медицина докторы (1862).

 Иҫкәрмәләр 

Категория:Арғаяш районы тораҡ пункттары
Категория:Силәбе өлкәһенең башҡорт ауылдары